wickkiey/tamil-wikipedia-chunked huggingface dataset:
# பிராவ்தா

## வியென்னா *ப்ராவ்தா*

லியோன் த்ரொட்ஸ்கி பிராவ்தா என்ற பெயரில் முதன் முதலாக ரஷ்யப் பாட்டாளி மக்களுக்காக ரஷ்ய ஜானநாயக சோஷலிசப் பத்திரிகையாக ஆரம்பித்தார். ரஷ்யாவில் தணிக்கையைத் தவிர்ப்பதற்காக ஆஸ்திரியாவின் வியென்னாவில் அச்சிடப்பட்டு ரஷ்யாவில் விநியோகிக்கப்பட்டது. அக்டோபர் 3, 1908 இல் முதலிதழ் வெளியானது. இது பின்னர் ஜனவரி 1910 ஆம் ஆண்டிலிருந்து ரஷ்ய சமூக ஜனநாயக தொழிற் கட்சியின் பத்திரிகையாக வெளிவர ஆரம்பித்தது. கட்சியில் இருந்த உட்பூசல் காரணமாக இப்பத்திரிகை பின்னர் ஏப்ரல் 22, 1912 இதழுடன் நிறுத்தப்பட்டது.
# பிராவ்தா

## 1917 புரட்சிக்கு முன்னர் ப்ராவ்தா

கட்சியின் லெனின் ஆதரவான போல்ஷெவிக் பகுதியினர் செயின்ட் பீற்றர்ஸ்பேர்க் நகரில் இருந்து டிசம்பர் 1910 இல் *ஸ்வெஸ்தா* என்ற வார இதழை ஆரம்பித்தனர். இது பின்னர் வாரத்தில் நாட்களாக வெளியிடப்பட்டு பின்னர் நாளிதழாக்கப்பட்டது.  
ஏப்ரல் 22, 1912 இல் போல்ஷெவிக்குகளினால் *ப்ராவ்தா* இதழ் அரசாங்கத் தணிக்கையுடன் வெளியிடப்பட்டது. இது பின்னர் ஜூலை, 1914 ஆம் ஆண்டில் முதலாம் உலகப் போரின்போது அரசினரால் மூடப்பட்டது. அடுத்த இரண்டு வருடங்களில் இப்பத்திரிகை 8 வெவ்வேறு பெயர்களில் வெளிவந்தது.:  
- *Рабочая правда* (*றபோச்சயா ப்ராவ்தா*, தொழிலாளிகளின் உண்மை)
- *Северная правда* (*சேவிர்னயா ப்ராவ்தா* வடக்கின் உண்மை)
- *Правда Труда* (*ப்ராவ்தா த்ருதா*, தொழிலின் உண்மை)
- *За правду* (*ச ப்ராவ்து*, உண்மைக்காக)
- *Пролетарская правда* (*ப்ரொலித்தார்ஸ்கயா ப்ராவ்தா*, பாட்டாளிகளின் உண்மை)
- *Путь правды* (*புத்ஸ் ப்ராவ்தி*, உண்மைக்கான வழி)
- *Рабочий* (*ரபோச்சி*, தொழிலாளி)
- *Трудовая правда* (*த்ருதவாயா ப்ராவ்தா*, தொழிலின் உண்மை)
# பிராவ்தா

## 1917 புரட்சியின் போது

1917 சோவியத் புரட்சிக்குப் பின்னர் மீண்டும் ப்ராவ்தா வெளிவர ஆரம்பித்து, அக்டோபர் புரட்சியின் பின்னர் 100,000 பிரதிகள் தினமும் விற்பனையாகின.
# பிராவ்தா

## சோவியத் புரட்சியின் பின்னர்

மார்ச் 3, 1918 ஆம் ஆண்டில் சோவியத் யூனியனின் தலைநகரம் மொஸ்கோவுக்கு இடம் மாறியதில் இருந்து ப்ராவ்தா மொஸ்கோவில் இருந்து சோவியத் கம்யூனிஸ்ட் கட்சியின் பத்திரிகையாக வெளிவர ஆரம்பித்தது.
# பிராவ்தா

## சோவியத் ஆளுகைக்குப் பின்

ஆகஸ்ட் 22, 1991இல் அன்றைய ரஷ்ய அதிபர் போரிஸ் யெல்ட்சின் கம்யூனிஸ்ட் கட்சியைத் தடை செய்து அதன் சொத்துக்கள் அனைத்தையும் பறிமுதல் செய்த போது ப்ராவ்தா பத்திரிகையும் மூடப்பட்டது.
# சோவியத் ஒன்றியப் பொதுவுடைமைக் கட்சி

### வார்சா உடன்படிக்கை பொதுவுடைமைக் கட்சிகள்

- பல்கேரியப் பொதுவுடைமைக் கட்சி
- செக்கோசுலோவாக்கியப் பொதுவுடைமைக் கட்சி
- செருமானியச் சமவுடைமை ஒற்றுமைக் கட்சி
- அங்கேரியச் சமவுடைமைத் தொழிலாளர் கட்சி
- போலந்து ஒன்றியத் தொழிலாளர்க கட்சி
- உரோமானியப் பொதுவுடைமைக் கட்சி
# சோவியத் ஒன்றியப் பொதுவுடைமைக் கட்சி

### பிற கட்சிகள்

- சீனப் பொதுவுடைமைக் கட்சி
- வியட்நாம் பொதுவுடைமைக் கட்சி
- [[லாவோ மக்கள் புரட்சிக் கட்சி
- கொரியத் தொழிலாளர் கட்சி, மார்க்சியம் சாரா பொதுவுடைமைக் கட்சி
- அல்பேனியத் தொழிலாளர் கட்சி
- கியூபா பொதுவுடைமைக் கட்சி
- யூக்கோசுலாவியப் பொதுவுடைமையாளர்கள் குழு
# இலங்கை சனாதிபதி

**இலங்கை சனாதிபதி** (*President of Sri Lanka*; சிங்களம்: ශ්රී ලංකා ජනාධිපති) என்பவர் இலங்கை சனநாயக சோசலிசக் குடியரசின் நாட்டுத் தலைவரும், *சட்டப்படியான* அரசுத் தலைவரும், தலைமை நிர்வாகியும் ஆவார். சனாதிபதி மத்திய அரசாங்கத்தின் முதன்மை நிறைவேற்று அதிகாரியும், இலங்கை ஆயுதப்படைகளின் தலைமைத் தளபதியும் ஆவார்.  
இந்த அலுவலகம் 1972 இல் இலங்கை குடியரசாகிய போது சம்பிரதாயமான குடியரசுத் தலைவராக உருவாக்கப்பட்டது. 1972 வரை, இலங்கை இரண்டாம் எலிசபெத் மகாராணியை நாட்டுத் தலைவராகக் கொண்ட பொதுநலவாய அமைப்பின் கீழ் இலங்கை மேலாட்சி என்ற பெயரில் இருந்தது. 1978 இல் குடியரசுத் தலைவர் பதவி ஒரு நிர்வாகப் பதவியாக மாறியது, அதன் பின்னர் நாட்டின் மிக மேலாதிக்க அரசியல் அலுவலகமாக இருந்து வருகிறது.  
அனுர குமார திசாநாயக்க 2024 செப்டம்பர் 23 முதல் 10-ஆவது (9-ஆவது நிறைவேற்றதிகாரம் கொண்ட) அரசுத்தலைவராகப் பதவியில் உள்ளார்.
# இலங்கை சனாதிபதி

## இலங்கையின் நிறைவேற்றதிகாரம் கொண்ட சனாதிபதி முறைமை

இலங்கை சுதந்திரம் அடைந்தபோது சனாதிபதியொருவர் காணப்படவில்லை. நிறைவேற்றதிகாரம் பிரதமரிடமும் titular அதிகாரம் ஆளுனரிடமும் காணப்பட்டது. 1972 அரசியலமைப்பு சட்டம் ஆளுனரை சனாதிபதி பதவிக்கு மாற்றியது எனினும் சனாதிபதி பதவி அதிகாரங்கள் அற்ற பதவியாகவே காணப்பட்டது. 1978 அரசியலமைச் சட்டத்தில் வெஸ்மினிஸ்டர் முறை பிரெஞ்சு முறையால் மாற்றீடு செய்யப்பட்டது. தனி தேர்தல் மூலம் தெரிவு செய்யப்படும், பாராளுமன்றத்தைச் சாராத நீண்ட ஆட்சிக்காலத்தைக் கொண்ட, அதிகாரம் கொண்ட சனாதிபதி முறை உருவாகப்பட்டது. சனாதிபதி முப்படைகளினதும் கட்டளைத்தளபதியாகவும் நியமிக்கப்பட்டார். பிரதமரை தெரிவு செய்யும் அதிகாரமும், பாராளுமன்றத்தை களைக்கும் அதிகாரமும் வழங்கப்பட்டது.  
இலங்கையின் சனாதிபதி முறைமை பிரான்சின் சனாதிபதி முறைமையைவிட அதிகாரம் கூடியதாக காண்ப்படுகிறது. இலங்கையின் சனாதிபதி இலங்கை அரசின் எல்லா நடைமுறைகளிலும் ஈடுபடக்கூடியதாக உள்ளது. அமைச்சரவை அதிகாரங்களை சனாதிபதி செயளாலருக்கு வழங்குவதன் மூலம் கடந்துச் செல்ல முடியும்.  
சனாதிபதிக்கு எதிராக வழக்குத் தொடரமுடியாது. ஆனால் பாராளுமன்றத்தின் மூன்றில்-இரண்டு பெரும்பான்மையினரின் அதிகாரத்தால் பதவி விழக்க முடியும். நாட்டில் அவசரகாலசட்டத்தை பிரப்பிக்க முடியும் இதன் பொது சனாதிபதிக்கு பாராளுமன்றத்தின் சட்டங்களுக்கு கட்டுப்பட வேண்டிய அவசியமில்லை.
1994 சனாதிபதி தேர்தலின் போது சந்திரிகா பண்டாரநாயக குமாரதுங்க நிறைவேற்றதிகாரம்கொண்டசனாதிபதவியைநீக்குவதாக வாக்களித்தார், எனினும் இது நடைமுறை படுத்தவில்லை. இலங்கையில் சனாத்பதிமுறைமை நீக்கபட வேண்டும் என்ற கருத்து வலுத்து வருகின்றது.
2015.01.08 ஆம் திகதி நடைபெற்ற சனாதிபதித் தேர்தலில் இலங்கையின் 7ஆவது சனாதிபதியாக 51.28% வாக்குகளைப் பெற்று மைத்திரிபால சிரிசேன சனாதிபதியாக 2015.01.09 இல் தெரிவுசெய்யப்பட்டார்.
# இலங்கை சனாதிபதி

## அதிகாரங்களும் விதிமுறைகளும்

-
# இலங்கை சனாதிபதி

## சனாதிபதிகளின் பட்டியல்

;கட்சிகள்
# சபினா பார்க் அரங்கம்

**சபினா பார்க் மைதானம்** யமேக்காவின் கிங்ஸ்டனில் அமைந்துள்ள துடுப்பாட்ட மைதானமாகும். இது கிங்ஸ்டன் துடுப்பாட்டக் கழகத்தின் மைதானமாகும். கிங்ஸ்டணின் உலர் காலநிலையைக் கொண்டப்பகுதியில் அமைந்துள்ள இம்மைதானம் கரிபியாவில் மிக வேகமான விளையாட்டரங்காக காண்ப்பட்டது.  
1930 இல் மெல்போன் துடுப்பாட்டக் கழகம் மேற்கிந்திய தீவுகளுக்கு சுற்றுப்பிரயானம் மேற்கொண்டப் போது இம்மைதானம் தேர்வுத் துடுப்பாட்ட மைதானமானது.துடுப்பாட்ட வரலாற்றின் முதல் மும்மைச் சதமான அண்டி சண்டமின் 325 ஒட்டங்கள் இம்மைதானத்தில் இங்கிலாந்து எதிர் மேற்கிந்தியத்தீவுகள் அணிக்கிடையான போட்டியில் பெறப்பட்டது. இம்மைதானத்தில் பெறப்பட்ட சர் கார்பீல்ட் சோர்பசனின் 365 ஓட்டங்கள் 36 ஆண்டுகளாக துடுப்பாட்ட வீரர் ஒருவரால் பெறப்பட்ட அதிகூடிய ஓட்டங்களாக காணப்பட்டது. 30,000 பார்வையாளருக்கான வசதிகளைக் கொண்டுள்ளது. யமேக்காவின் மலைத்தொடர்கள் பின்னணியில் உள்ளதோடு இம்மைதானம் துடுப்பாட்ட மைதானங்களில் அழகிய மைதானங்களில் ஒன்றாகும். 2007 உலகக்கோப்பை துடுப்பாட்ட போட்டிகளின் போது பாகிஸ்தான்,அயர்லாந்து, மேற்கிந்தியத்தீவுகள், சிம்பாப்வே துடுப்பாட்ட அணிகள் பங்குபற்றிய குழு D யின் 6 போட்டிகளையும் ஒரு அரை-இறுதி போட்டியையும் இங்கு நடத்தப்பட்டது.
# வோர்னர் பார்க் பல்பகுதி விளையாட்டரங்கம்

**வோர்னர் பார்க் பல்பகுதி விளையாட்டரங்கம்** பசேடிரே, செயிண்ட். கிட்சில், செயிண்ட். கிட்ஸ் நெவிசில் அமைந்துள்ள பல்தொகுதி விளையாட்டரங்கமாகும். இது 2007 உலகக்கோப்பை துடுப்பாட்ட போட்டிகளின் போது குழு A போட்டிகள் நடைபெற்ற வோர்னர் பார்க் மைதானதையும் உள்ளடக்கியதாகும். விளையாட்டரங்கின் கிழக்குப்பகுதியில் துடுப்பாட்ட மைதானம் அமைந்துள்ளது. இங்கு 4000 பார்வையாளர்களுகான இருக்கை வசதிகள் உள்ளதோடு 10,000 பேருக்கான தற்காலிக பார்வையாளர் அரங்குகள் முக்கிய விளையாட்டு போடிகளின் போது அமைக்கப்படும். இவ்விளையாட்டரங்கம் சீன குடியரசின் 2.72 மில்லியன் அமெரிக்க டாலர் உதவியுடன் அமைக்கப்பட்டதாகும். துடுப்பாட்ட மைதானத்துக்கும் தடகளப் போட்டி மைதானம் என்பவற்றின் கட்டுமான பணிகளுக்கான மொத்தச் செலவு 12 மில்லியன் அமெரிக்க டாலர் ஆகும். விளையாட்டரங்கின் மேற்கு பகுதியில் கால்பந்தாட்ட மைதானமும், 400 மீட்டர் நீள ஓட்டப்போட்டிகளுக்கான ஓடுதளம், டெணிஸ் மைதானங்கள் 3, வலை/கூடைப் பந்து மைதானங்கள் 3, லென் எரிஸ் துடுப்பாட்ட அகடமி, களியாட்ட மைதானம் என்பன அமைந்துள்ளன.
# விக்கிப்பீடியா:ஆண்டு நிறைவுகள்/ஏப்ரல் 1

**ஏப்பிரல் 1**: முட்டாள்கள் நாள்
- 1867 &ndash; சிங்கப்பூர் பிரித்தானியக் குடியேற்ற நாடாகியது.
- 1873 &ndash; *அட்லாண்டிக்* என்ற பிரித்தானியாவின் நீராவிக் கப்பல் கனடாவில் நோவா ஸ்கோசியாவில் மூழ்கியதில் 547 உயிரிழந்தனர்.
- 1933 &ndash; ஆங்கிலேய துடுப்பாட்ட வீரர் வால்ட்டர் அமொண்ட் 336 நியூசிலாந்துக்கு எதிரான தேர்வுப் போட்டியில் ஆட்டமிழக்காமல் 336 ஓட்டங்களைப் பெற்று சாதனை படைத்தார்.
- 1971 &ndash; வங்காளதேச விடுதலைப் போர்: வங்காளதேசத்தில் பாக்கித்தான் இராணுவம் 1,000 பொதுமக்களைப் படுகொலை செய்தது.
- 1976 &ndash; ஆப்பிள் நிறுவனம் ஸ்டீவ் ஜொப்ஸ், ஸ்டீவ் வாஸ்னியாக், ரொனால்டு வைன் ஆகியோரால் கலிபோர்னியாவில் தொடங்கப்பட்டது.
- 1979 &ndash; ஈரான் 99% மக்களின் ஆதரவான வாக்களிப்பின் மூலம் ஓர் இசுலாமியக் குடியரசாகியது. ஷாவின் அரசு முடிவுக்கு வந்தது.
- 1997 &ndash; **ஏல்-பாப் வால்வெள்ளி** (படம்) பூமியின் சுற்றுப்பாதை வீச்சைக் கடந்தது.
**சி. கணேசையர்** (பி.&nbsp;1878) **தி. வே. கோபாலையர்** (இ.&nbsp;2007) **சி. வி. ராஜேந்திரன்** (இ.&nbsp;2018)
# ஏப்ரல் 2007

**ஏப்ரல் 2007** 2007 ஆம் ஆண்டின் நான்காவது மாதமாகும். இம்மாதம் ஒரு ஞாயிற்றுக்கிழமை ஆரம்பமாகி 30 நாட்களின் பின்னர் ஒரு திங்கட்கிழமை முடிவடையும்.
# ஏப்ரல் 2007

## சிறப்பு நாட்கள்

- ஏப்ரல் 1 - ஏப்ரல் முட்டாள்கள் நாள்
- ஏப்ரல் 8 - பெரிய ஞாயிறு
- ஏப்ரல் 14 - தமிழ்ப் புத்தாண்டு
- ஏப்ரல் 28 - தொழிலாளர் நினைவு நாள்
# ஏப்ரல் 2007

## நிகழ்வுகள்

- ஏப்ரல் 2 - சொலமன் தீவுகளில் இடம்பெற்ற நிலநடுக்கம் மற்றும் ஆழிப்பேரலைத் தாக்கங்களில் 15 பேர் வரையில் கொல்லப்பட்டனர்.(பிபிசி)
- ஏப்ரல் 3 - சார்க் நாடுகளின் 16வது வருடாந்த உச்சிமாநாடு புது டில்லியில் ஆரம்பமானது. (IHT) (VOA) (Hindu)
- ஏப்ரல் 7 - தமிழ்நாட்டில் செந்தூரில் நெடுஞ்சாலை அமைப்புக்கென கொண்டுசெல்லப்பட்ட வெடிபொருட்கள் அடங்கிய வாகனம் ஒன்று வெடித்ததில் 16 பேர் கொல்லப்பட்டனர். (AP via Houston Chronicle)
- ஏப்ரல் 10 - இலங்கையில் கொழும்புக்குத் தெற்கே 80கி.மீ. தூரத்தில் பேருந்து ஒன்று பாரவண்டி ஒன்றுடன் மோதியதில் 25 பேர் கொல்லப்பட்டனர். (பிபிசி)
- ஏப்ரல் 11 - வங்காள தேசத்தின் முன்னாள் பிரதமர் ஷேக் ஹசீனா கொலைக் குற்றம் சாட்டப்பட்டார். (பிபிசி)
- ஏப்ரல் 12 - இந்தியா அக்னி-III என்ற தரையில் இருந்து தரைக்கு ஏவப்படும் நடுத்தர ஏவுகணையை 3000 கி.மீ. தூரத்துக்கு வெற்றிகரமாகப் பரிசோதித்தது.(பிபிசி)
- ஏப்ரல் 16 - தமிழகத்தில் காஞ்சிபுரம் அருகே தொடருந்துத் தண்டவாளத்தைக் கடக்க முயன்ற ஒரு வாகனத்தின் மீது தொடருந்து மோதியதில் 11 பேர் உயிரிழந்தனர்.
- ஏப்ரல் 16 - ஐக்கிய அமெரிக்காவின் வேர்ஜீனியா பல்கலைக்கழகத்தில் இடம்பெற்ற துப்பாக்கிச் சூட்டு நிகழ்வில் 33 பேர் படுகொலை செய்யப்பட்டு 29 பேர் காயமடைந்தனர்.
- ஏப்ரல் 23 - முன்னாள் ரஷ்ய அதிபர் பொரிஸ் யெல்ட்சின் மாரடைப்பால் மாஸ்கோவில் காலமானார்.(வாஷிங்டன் போஸ்ட்)
- ஏப்ரல் 24 - பலாலி இராணுவத்தளம் மீது தமிழீழ விடுதலைப் புலிகளின் விமானங்கள் தாக்குதல் நடத்தின.(பிபிசி)
- ஏப்ரல் 25 - பூமியைப் போன்ற தட்பவெப்பநிலை காணப்படும் கோள் ஒன்றை ஐரோப்பிய அறிவியலாளர்கள் கண்டுபிடித்துள்ளனர். இந்த கிரகத்துக்கு `சுப்பர் பூமி' என்றும் பெயரிட்டுள்ளனர். தினக்குரல்
- ஏப்ரல் 27 - ரஷ்யாவின் இராணுவ ஹெலிக்கப்டர் ஒன்று செச்னியாவில் சூட்டு வீழ்த்தப்பட்டதில் 17 இராணுவத்தினர் கொல்லப்பட்டனர்.(ராய்ட்டர்ஸ்)
- ஏப்ரல் 27 - டில்லியில் பொது வைபவம் ஒன்றில் இந்திய நடிகை சில்பா செட்டியை முத்தமிட்டதை அடுத்து ஹொலிவூட் சினிமா நட்சத்திரமான ரிச்சர்ட் கியர் மீது பிடியாணை பிறப்பிக்கப்பட்டது. (பிபிசி)
- ஏப்ரல் 28 - இங்கிலாந்தின் கென்ட் பகுதியின் சில பகுதிகளில் இடம்பெற்ற நிலநடுக்கத்தால் மின்சாரம் துண்டிக்கப்பட்டுப் பல வீடுகள் சேதமடைந்தன.(பிபிசி)
- ஏப்ரல் 28 - 2007 துடுப்பாட்ட உலகக்கிண்ண இறுதிப்போட்டியில் அவுஸ்திரேலிய அணி இலங்கை அணியைத் தோற்கடித்து உலகக்கிண்ணத்தை மீண்டும் பெற்றுக்கொண்டது. (ஏபிசி)
- ஏப்ரல் 28 - பாகிஸ்தானில் இடம்பெற்ற தற்கொலைக் குண்டுவெடிப்பில் 22 பேர் கொல்லப்பட்டு உள்நாட்டு அமைச்சர் அஃப்தாப் ஷேர்ப்போ காயமடைந்துள்ளார். (பிபிசி)
- ஏப்ரல் 29 - வான்புலிகளின் இரண்டு வான்கலங்கள் கொழும்புக்கு வடக்கே 3மைல் தொலைவில் உள்ள கொலன்னாவை மற்றும் 10 மைல் தொலைவில் உள்ள கெரவலப்பிட்டி எண்ணெய் குதங்களையும் குண்டு வீசித் தாக்கின. (ரொய்ட்டர்ஸ்)
- ஏப்ரல் 29 - யாழ்ப்பாணத்திலிருந்து வெளிவரும் உதயன் நாளேட்டின் ஊடகவியலாளர் செல்வராஜா ரஜிவர்மன் (வயது 25) உந்துருளியில் வந்த அடையாளம் தெரியாத நபர்களினால் சுட்டுக்கொல்லப்பட்டுள்ளார். (புதினம்)
- ஏப்ரல் 30 - இரணைமடுக்கு அண்மையில் குண்டுவீச்சில் ஈடுபட்ட இலங்கையின் கிபீர் போர் விமானமொன்று விடுதலைப் புலிகளினால் சுட்டு வீழ்த்தப்பட்டது. இராணுவத்தினர் இதனை மறுத்திருக்கின்றனர். (தமிழ்நெட்)  
---
# அமெரிக்கத் தமிழர்

**அமெரிக்கத் தமிழர்** எனப்படுவோர் தமிழ் பின்புலத்தைக் கொண்டு ஐக்கிய அமெரிக்காவில் குடியேறியவர்களாவர். அதிகமானோர் தமிழ்நாட்டில் இருந்தும் இலங்கையில் இருந்தும் கல்விக்காகவும் வேலைக்காகவும் அமெரிக்கா சென்று, அந்நாட்டில் குடியுரிமைச் சட்ட உரிமைகளின் அடிப்படையில் அந்நாட்டிலேயே குடியுரிமை பெற்றவர்களாவர். கடந்த 50 ஆண்டுகளுக்கும் மேலாக தமிழர் அங்கு குடியேறி வாழ்ந்து வருகின்றனர். ஈழத்தமிழரான ஆனந்த குமாரசுவாமி 1917 களிலேயே (கிட்டத்தட்ட 100 ஆண்டுகள்) அமெரிக்கா சென்று நுண்கலை அருங்காட்சியகத்தில் கீழைத்தேயப் பிரிவின் பணிப்பாளராகவும், ஆய்வாளராகவும் பணிபுரிந்து அங்கேயே குடியேறியவர் என்பது குறிப்பிடத்தக்கது. அத்துடன் மலேசியா, சிங்கப்பூர், இந்தோனேசியா, தென்னாப்பிரிக்கா, பிரஞ்சு மேற்கு இந்தியா, மற்றும் ஐக்கிய இராச்சியம் போன்ற நாடுகளில் இருந்தும் அமெரிக்கா சென்று குடியுரிமை பெற்றவர்களும் உள்ளனர். 1983 களின் பின்னர் இலங்கை இனப்பிரச்சினை காரணமாக உலகெங்கும் புலம்பெயர்ந்த ஈழத்தமிழர்களில் குறிப்பிட்ட எண்ணிக்கையானோர் அமெரிக்காவில் புகலிடம் பெற்றவர்களும் உளர்.  
/நியூ செர்சி, தமிழ் அமெரிக்கர்களுக்கு மத்திய இடம்.]]
கலிபோர்னியா, நியூ செர்சி, டெக்சஸ் மாநிலங்களில் தமிழர்கள் செறிவாக வாழ்கின்றனர்.
# அமெரிக்கத் தமிழர்

## மூன்றாம் நாடு வழங்கல்

ஆசிய நாடுகளில் புகலிடம் கோருவோர்களுக்கு அதே நாட்டில் குடியுரிமை வழங்கும் சட்டம் அந்நாடுகளில் இல்லாமையால் யுஎன்எச்சிஆர் போன்ற மனிதவுரிமை அமைப்புகள் மூன்றாம் நாடு வழங்கல் கொள்கையின் ஊடாக மூன்றாம் நாடுகளில் குடியுரிமை பெற்று வழங்கிவருகிறது. அதனடிப்படையில் தாய்லாந்து, ஹொங்கொங் போன்ற ஆசியநாடுகளின் ஊடாக அமெரிக்க குடியுரிமை பெற்றவர்களில் கணிசமான ஈழத்தமிழர்களும் அடங்குவர்.
# அமெரிக்கத் தமிழர்

## தமிழ்க் கல்வி

அமெரிக்காவின் சில மாகாணங்களில் தமிழ் மொழி ஒரு பாடமாகக் கற்பிக்கப்படுகிறது. மாகாண வாரியாக தமிழ்ப் பாடங்களைக் கற்பிக்கும் கல்வி நிறுவனங்களின் பட்டியல் கீழே தரப்பட்டுள்ளது.
- கலிபோர்னியா - கலிபோர்னியா பல்கலைக்கழகம், பெர்க்கிலி - உயர்நிலைப் படிப்பு
- மிச்சிகன் - மிச்சிகன் பல்கலைக்கழகம் - உயர்நிலைப் படிப்பு
- சிக்காகோ - சிக்காகோ பல்கலைக்கழகம் - அடிப்படை, இளநிலை, உயர்நிலைப் படிப்புகள்
- நியூ யார்க் - கொலம்பியா பல்கலைக்கழகம் -உயர்நிலைப் படிப்பு
- மேடிசன் - விஸ்கான்சின் பல்கலைக்கழகம் - உயர்நிலைப் படிப்பு
- சிக்காகோ - அமெரிக்காவின் இந்தியவியல் நிறுவனம் - உயர்நிலைப் படிப்பு
- பிலடெல்பியா - பென்னிசில்வேனியா - உயர்நிலைப் படிப்பு
- மிச்சிகன் - மிச்சிகன் அரசுப் பல்கலைக்கழகம் - உயர்நிலைப் படிப்பு
# அமெரிக்கத் தமிழர்

## புகழ் பெற்ற அமெரிக்கத் தமிழர்கள்

- எஸ். ஆர். ஸ்ரீனிவாச வரதன் (2010 அமெரிக்க தேசிய அறிவியல் பதக்கம், 2007 ஏபல் பரிசு)
- சிவா ஐயாதுரை
- ஆனந்த குமாரசுவாமி
- சுப்பிரமணியன் சந்திரசேகர்
- எம். நைட் ஷியாமளன்
- இந்திரா நூயி
- இந்திரன் அமிர்தநாயகம்
- வெங்கட்ராமன் ராமகிருஷ்ணன், நோபல் பரிசு பெற்ற அறிவியலாளர்
- அர்ஜுன் அப்பாதுரை
- சிவலிங்கம் சிவானந்தன்
# பெர்முடா துடுப்பாட்ட அணி

**பெர்மியூடா துடுப்பாட்ட அணி**(Bermuda national cricket team) அனைத்துலக துடுப்பாட்ட போட்டிகளில் பெர்மியூடா சார்பாக விளையாடுகின்றது. 1966 ஆம் ஆண்டிலேயே பெர்மியூடா அணிக்கு சர்வதேச துடுப்பாட்டச் சபையின் (ICC) அசோசியேற் உறுப்புரிமை (Associate Membership) கிடைத்தது. பெர்மியூடா அணி 2007 உலகக்கோப்பை துடுப்பாட்டம் (கிரிக்கெட்) போட்டிகளில் பங்கு பெற்றும் தகுதியை பெற்றுள்ளது. 2019-21 உலக துடுப்பாட்ட சங்க போட்டிகளில் விளையாட உள்ளது.
# கென்யத் துடுப்பாட்ட அணி

**கென்ய துடுப்பாட்ட அணி** அனைத்துலக துடுப்பாட்டப் போட்டிகளில் கென்யாவுக்கா விளையாடுகின்றது.
கென்ய அணி தேர்வுத் துடுப்பாட்ட போட்டிகளில் பங்குபெறாத அணிகளுள் சிறந்த அணியாக திகழ்கின்றது. ஆபிக்க கண்டத்தில் தென் ஆபிரிக்க அணிக்கு அடுத்ததாக கென்ய அணியே வலுமிக்க அணியாகும். கென்ய அணி 2007 உலகக்கோப்பை துடுப்பாட்டம் (கிரிக்கெட்) போட்டிகளில் பங்கு பெற்றும் தகுதியைp பெற்றுள்ளது.
# நெதர்லாந்துத் துடுப்பாட்ட அணி

**நெதர்லாந்துத் துடுப்பாட்ட அணி** (Netherlands national cricket team) அனைத்துலக துடுப்பாட்டப் போட்டிகளில் நெதர்லாந்துக்காக விளையாடுகின்றது. நெதர்லாந்து அணி 2007 துடுப்பாட்ட உலகக்கோப்பை போட்டிகளில் பங்கு பெறும் தகுதியை பெற்றுள்ளது.  
நெதர்லாந்தில் 19 ஆம் நூற்றாண்டில் துடுப்பாட்டம் அறிமுகமானது. இருப்பினும், தற்காலத்தில் இங்கு பிற விளையாட்டுக்கள், குறிப்பாக கால்பந்தாட்டம், கூடுதலாக விரும்பி விளையாடப்படுகின்றது.
# மோகமுள் (புதினம்)

**மோகமுள்** தி. ஜானகிராமன் எழுதிய புகழ்பெற்ற ஒரு புதினம் ஆகும். இது தமிழ்த் திரைப்படமாக வெளிவந்தது. கருநாடக இசையோடு தொடர்புடைய புதினமாக எழுதப்பட்டிருந்தது.
# மோகமுள் (புதினம்)

## கதை

அந்தணர் குலத்தில் பிறந்த பாபு மற்றும் மராட்டிய வம்சாவழித் தோன்றலாக, காலவோட்டத்தில் தஞ்சை பூமியில் தங்கி விட்ட இனத்தைச் சார்ந்த யமுனா ஆகியோரின் வாழ்வினையும், பாபு அவள் மீது கொள்ளும் சற்றே மரபு மீறிய காதலையும் பற்றியதான இப்புதினம், ஜானகிராமனின் இதர பல புதினங்களைப் போலவே, கும்பகோணச் சூழலில், சுதந்திரத்திற்கு முந்தைய காலகட்டத்தில் புனையப்பட்டு, அக்கால கட்டத்திய நடைமுறைகளையும், சமுதாயச் சட்டங்களையும், நம்பிக்கைகளையும் விரித்துரைத்து அக்காலத்தினை ஆவணப்படுத்தும் ஒரு இலக்கியமாகவே திகழ்கிறது. இதன் அடிநாதமாக கருநாடக இசை மற்றும் அதனைப் பழகுவோர் பற்றிய ஒரு விமர்சன நூலாகவும் இருப்பது இதன் சிறப்பு. இந்த இரண்டு கருத்துக்களும் ஒன்றோடொன்று முரண்படாது, ஒன்றையொன்று தாங்கிப் பிடித்ததாக அமைத்திருப்பது தி.ஜானகிராமனின் நுண்ணிய கருத்தாற்றலையும், தாம் எழுதும் விடயங்கள் பற்றி அவருக்கு இருந்த ஆளுமையையும் பறையறிவிக்கிறது.  
தி.ஜானகிராமனின் மிக அற்புதமான படைப்பு என இது இன்றளவும் போற்றப்படுகிறது.
# மோகமுள் (புதினம்)

## திரைப்படம்

1995ஆம் ஆண்டு ஞானசேகரன் இயக்கத்தில் புதுமுகங்களைக் கொண்டு மோகமுள் எனும் பெயரில் திரைப்படமாகவும் இது வெளியானது. வணிக ரீதியாக அவ்வளவாக வெற்றி பெறவில்லை எனினும், விமர்சன ரீதியாக திரைப்படமும், இதில் இளையராஜாவின் இசையும் பாராட்டுப் பெற்றன.
# தமிழர் இணைப்பகம்

தமிழர் இணைப்பகம் உலகத்தமிழ் மக்களை ஒருங்கிணைக்கும் ஒரு இணைய குழுமமாகும். இது கடந்த வருடம் கனடாவை தளமாகக்கொண்டு இயங்குகின்றது. பிரதானமான, தமிழீழ தேசிய விடுதலை நோக்கியே தமிழர் இணைப்பகம் காணப்படுகின்றது. பல இணையங்களில் பல விடையங்கள் இருப்பினும். புதிய வித்தியாசமான முறையில் தாம் செயற்படப் போவதாக அவர்கள் சொல்லுகின்றனர்.
இவர்களின் தனித்தன்மையாக அவர்கள் சொல்லும் விடையம்,  
**-: இரு மொழிகளிலும் கருத்துக்களம்**
-: யாரும் எங்கிருந்தும் கருத்து வைக்கலாம்
-: தமிழ் -தமிழ் எழுத தெரியாதவர்களும் இலகுவாக எழுத முடியும்
-: நிஜத்தின் பிரதிபலிப்புக்கள்
-: இணைய அரட்டை
-: இன்னும் நீங்கள் விரும்பும், உங்களால் பரிந்துரைக்கப்படும் விடையங்கள் அனைத்தும் இணைப்படும்.  
எனவே நீங்களும் இணைந்து கொள்ளமுடியும், தமிழீழ தேசம் நோக்கிய ஊடகப்பணியில் நீங்களும் இணைந்து கொள்ளலாம்.
# இணைய நெறிமுறை

**இணைய நெறிமுறை (இ.நெறி) (Internet Protocol - IP)** பொதுவாக ஏற்றுக்கொள்ளப்பட்ட இணைய செயல்பாட்டு புரிந்துணர்வு நெறிமுறைகள் ஆகும். கணினி இணையங்களின் இணைந்த செயல்பாடுகளை இலகுவாக்குவதே இவ்விதிமுறைகளின் நோக்கமாகும். தமிழில் இணைய விதிமுறைகளை **இணைய நெறிமுறைகள்** என்றும் குறிப்பிடப்படுவதுண்டு.  
இணைய விதிமுறைகள் நான்கு பின்வரும் அம்சங்களை வரையறை செய்கின்றன.  
:* அடுக்கு உருவரை
:* முகவரியிடல் விதிமுறைகள்
:* முகவரி கண்டறி விதிமுறைகள்
:* துண்டங்கள் அல்லது பொதிகள் உருவரை  
இணைய விதிமுறைகள் பொதுவாக மென்பொருள் சார்ந்த விதிமுறைகள்தான். பருநிலை சார்ந்த விதிமுறைகள் இவற்றுள் அடங்காது.
# இணைய நெறிமுறை

## தரவுப் பரிமாற்றமும் ஐப்பி முகவரியும்

உலகெங்கும் உள்ள கணினிகளை இணைக்கும் வலையாகிய இணையத்தின் செயலாற்றலுக்கு முக்கியமான ஒரு நுட்பம் ஐப்***'தடித்த எழுத்துக்கள்***'பி எனப்படும் இணைய நெறிமுறை. ஐப்பி என்பது Internet Protocol என்பதன் சுருக்கமான IP என்பதே. TCP/IP என்பதன் ஒரு அங்கம். இது இணையத்தில் உள்ள கணினிகளுக்குள்ளான தரவுப் பரிமாற்றத்திற்கான (data transfer) பொதுவில் ஏற்படுத்தப்பட்ட ஒரு தரம் (standard). தரவுகளை எங்கு அனுப்புவது, எப்படி அனுப்புவது, என்பது போன்றவற்றிற்கான ஒரு வகை ஒப்பந்தம். இன்றைய இணையச் செயல்பாட்டிற்கு அடிப்படையான ஒரு நுட்பம்.  
உதாரணத்திற்கு நம்முடைய அன்றாடப் பாவனையில் இருக்கும் இணைய உலாவியோ, மின்னஞ்சலோ, அரட்டையரங்குகளோ, இப்படி எந்த ஒரு சேவையாக இருந்தாலும், அவையனைத்திலும் ஆழத்தில் இருப்பது தரவுப் பரிமாற்றம். ஒருவர் அனுப்புகிற செய்தி, அஞ்சல், பதிவு, படம், பாட்டு, ஒலிக்கோப்பு, ஒளிக்கோப்பு, எதுவாக இருந்தாலும் அவரின் கணினிக்கும் பிறிதோர் கணினிக்கும் இடையே அந்தத் தரவுகள் செல்ல வேண்டும். அப்படிச் செல்ல வேண்டுமாயின் ஒவ்வொரு கணினிக்கும் தனித்து இனங்காட்டும் ஒரு அடையாளம் வேண்டும். அந்த முகவரியை நிர்ணயிப்பதும், தரவுகளை எப்படிச் சிறு சிறு பொட்டலங்களாகப் பிரித்து வரிசைப்படுத்தி அனுப்புவது, கிடைத்த தரவுப் பொட்டலங்களை மீண்டும் சேர்த்து மூல ஆவணத்தை எப்படி மீட்டெடுப்பது போன்ற நடைமுறைகளை விவரிப்பது இந்த வரையறை. அதனால், இதனை ஒரு நடைவரை (Protocol) என்றும் கூறுவர்.
# இணைய நெறிமுறை

## இணைய நடைவரை முகவரி

நிகழ் உலகில் நாம் இருக்கிற வீடு அலுவம் இவற்றிற்கெல்லாம் அடையாளப்படுத்தும் முகவரி இருப்பது போல, இணையத்தில் ஒரு வலைப்பின்னலாய்க் கிடக்கிற கணினிகளுக்கும் ஒரு முகவரி அவசியமாகிறது. அப்படிப் பட்ட முகவரியைத் தான் இந்த இணைய நடைவரை (Internet protocol) விவரிக்கிறது. கணினிகளுக்கு எண்களே புரியும் என்பதால், இந்த முகவரியானது வெறும் எண்களால் மட்டுமே ஆனது.  
ஐ.பி, இந்தக் கணினியின் வலை முகவரியை (புள்ளிகளால் பிரிக்கப்பட்ட) நான்கு எண்களால் குறிக்கிறது. உதாரணத்திற்கு 216.24.72.101. இதில் இருக்கிற ஒவ்வொரு எண்ணும் கணிப்பேச்சில் சொன்னால் ‘எட்டும எண்’ (எட்டு பிட் அளவு) எனலாம். எளிமையாகச் சொன்னால், இந்த எண்கள் ஒவ்வொன்றிற்கும் உயரெல்லை மதிப்பு = 255. உலகெங்கும் இருக்கிற (இணையத்தில் இணைந்த) கணினிகளில் ஒரே எண் தொகுப்பை இரண்டு கணினிகள் கொண்டிரா. இவ்வாறு இம்முகவரிகள் தனித்துவமாய் இருப்பதைச் சில சர்வதேச அமைப்புகள் பார்த்துக் கொள்கின்றன.  
இந்த எண்களின் வீச்சை வைத்து வலையமைப்பு Class A, Class B, Class C என்று மூன்று வகுப்புக்களாக வகைப்படும். இணையத்தில் சேராத தனிவலைகளுக்கென்று ஒரு எண் சாரை இருக்கிறது. எந்த ஒரு தரவுப் பரிமாற்றத்தின் போதும், இந்த நடைவரை முகவரி எண் கலந்தே செல்லும். உதாரணத்திற்கு உலாவி வழியாய் எந்த ஒரு வலைமுகவரிக்குச் சென்றாலும், அங்கே ஐ.பி எண் உடன் செல்லும். ஐ.பி முகவரி இணையத்தில் இணைந்த கணினியையே சுட்டும். அது இருக்கும் இடத்தையே காட்டும். சில நிறுவனங்களில் இருக்கும் கணினிகள் எல்லாம் ஒரு வலையாக இருந்தாலும், அவை யாவும் நேரடியாக இணையத்தில் இணைந்திரா. சில வழிப்படுத்திகள் (routers) மூலம் மட்டுமே அவை இணையத்தை அடையும். அப்படி இருக்கையில் ஐ.பி முகவரி அந்த வழிப்படுத்திகளின் இருப்பிடத்தையே காட்டும்; அதன் பின்னிருக்கும் தனிக்கணினிகளை அல்ல.
# இணைய நெறிமுறை முகவரி

இன்டர்நெட் புரோட்டோகால் (ஐபி) அட்ரஸ் எனப்படும் **இணைய நெறிமுறை** (**இ. நெறி** ) **முகவரி** என்பது ஓர் எண் அடையாளமாகும். குறிப்பாக கணினி வலையமைப்புகளில் இருக்கும் உபகரணங்களுக்கு இடையே இணைய நெறிமுறையைப் பயன்படுத்தும் போது இந்த எண் அடையாளம் அளிக்கப்படுகிறது.
இ.நெறி முகவரியானது வலையமைப்புகளில் இரண்டு முக்கிய செயல்பாடுகளைச் செய்கிறது: ஒன்று, புரவன் (host) அல்லது வலையமைப்பின் இடைமுகத்திற்கு எண் அடையாளம் அளிப்பது; மற்றொன்று, அந்த புரவன் அல்லது வலையமைப்பு அமைந்திருக்கும் இடத்தைக் குறிப்பிட்டு காட்டுவது.  
TCP/IP நெறிமுறையை வடிவமைத்தவர்கள், இன்றும் பயன்படுத்தப்பட்டு வரும் 32-பிட் எண்ணை அன்று உருவாக்கப்பட்டு, 1998-ல் RFC 2460 ஆல் தரமுறைப்படுத்தப்பட்டது. இ.நெறி முகவரிகள் பைனரி எண்களாக சேமிக்கப்பட்டாலும் கூட (எடுத்துக்காட்டாக, 208.77.188.166 (இ.நெறி ப4 முறை) மற்றும் இ.நெறி ப6 முறையில் 2001:db8:0:1234:0:567:1:1), பொதுவாக அவை மனிதர்கள்-படிக்க கூடிய வகையில் தான் காட்டப்படுகின்றன.  
இணைய நெறிமுறையானது வலையமைப்புகளுக்கு இடையில் தரவு பேக்கெட்களை ரௌட்டிங் செய்யும் பணியையும் மேற்கொள்கிறது. அத்துடன் ரௌட்டிங் அமைப்புமுறையில் அனுப்பும் மற்றும் பெறும் கணைகளின்(node) இடங்களையும் இ.நெறி முகவரிகள் குறிப்பிட்டு காட்டுகின்றன. இந்த தேவைக்காக, இ.நெறி முகவரியின் சில பிட்கள் ஒரு துணை-வலையமைப்பை (sub-network) உருவாக்கப் பயன்படுத்தப்படுகின்றன. இந்த பிட்களின் எண்கள் CIDR குறியீட்டில் குறிப்பிடப்படுகின்றன. இவை இ.நெறி முகவரியுடன் சேர்ந்து அனுப்பப்படும். எடுத்துக்காட்டாக, *208.77.188.166/24* .  
தனிமுறை வலையமைப்புகளின் (Private Network) அபிவிருத்திகளால், இ.நெறி ப4 முகவரிகள் அனைத்தும் பயன்படுத்தப்பட்டுவிடக்கூடிய அபாயம் ஏற்பட்டதால், தனிப்பட்ட முகவரியின் (private address) ஒரு தொகுப்பு RFC 1918 இன் படி ஒதுக்கி வைக்கப்பட்டது. இந்த *தனிமுறைப்பட்ட முகவரிகளை* எந்த தனிமுறைப்பட்ட வலையமைப்புகளிலும் (private network) பயன்படுத்திக் கொள்ளலாம். இவை பெரும்பாலும் உலகளாவிய *பொது* இணையத்தில் வலையமைப்பு முகவரி மாற்றிகளுடன் பயன்படுத்தப்பட்டன.  
இணையத்திற்காக ஒதுக்கப்படும் எண்களின் ஆணையம் (Internet Assigned Numbers Authority - IANA) சர்வதேச அளவில் இ.நெறி முகவரிகளை ஒதுக்கீடு செய்வதை நிர்வகிக்கிறது. வட்டார இணைய பதிவகங்களுக்கும், ஏனைய பிற நிறுவனங்களுக்கும் இ.நெறி முகவரி தொகுப்புகளை ஒதுக்கி அளிக்க, இந்த ஐஏஎன்ஏ (IANA) ஐந்து பிராந்திய இணையப் பதிவகங்களுடன் இணைந்து செயல்பட்டு வருகிறது.
# இணைய நெறிமுறை முகவரி

## இணைய நெறிமுறைப் பதிப்புகள்

தற்போது இணைய நெறிமுறையின் (IP) இரண்டு பதிப்புகள் பயன்பாட்டில் உள்ளன. அவையானவை: இ.நெறி பதிப்பு 4 மற்றும் இ.நெறி பதிப்பு 6. ஒவ்வொரு பதிப்பும் வெவ்வேறு வகையில் ஒரு இ.நெறி முகவரியை வரையறுக்கிறது. *இ.நெறி முகவரி* என்பது பொதுவாக இ.நெறி ப4 ஆல் வரையறுக்கப்பட்ட முகவரிகளைத் தான் இன்றும் குறிப்பிடுகிறது.
# இணைய நெறிமுறை முகவரி

## இணைய நெறிமுறைப் பதிப்புகள்

### இணைய நெறிமுறைப் பதிப்பு 4 முகவரிகள்

இ.நெறி ப4 32-பிட் (4-பைட்) முகவரிகளைப் பயன்படுத்துகிறது. இதனால் 4,294,967,296 (2<sup>32</sup>) தனித்தனி முகவரிகள் மட்டுமே சாத்தியமாகும் என்பதால் முகவரிகளின் எண்ணிக்கை குறைந்துவிடுகிறது. தனிமுறை வலையமைப்புகள் (~18 மில்லியன் முகவரிகள்) அல்லது மல்டிகேஸ்ட் முகவரிகள் (~270 மில்லியன் முகவரிகள்) போன்ற சிறப்பு பயன்பாடுகளுக்கான சில முகவரிகளை இ.நெறி ப4 இல் ஒதுக்கப்பட்டிருக்கிறது. இதனால் சாதாரண பயனர்களுக்கு ஒதுக்கப்படும் முகவரிகளின் எண்ணிக்கையையும், ஏற்கனவே பயன்பாட்டில் இருக்கும் முகவரிகளின் எண்ணிக்கையையும் இது கணிசமாக குறைத்துவிட்டிருக்கிறது. இதனால் இ.நெறி ப4(IPV4) முகவரி பற்றாக்குறை தவிர்க்க முடியாததாக உள்ளது. முன்னிற்கும் இந்த பற்றாக்குறை தான் இ.நெறி ப6 பதிப்பு அபிவிருத்திக்கான முதன்மை உந்துசக்தியாக இருந்தது. இது உலகளவில் பல்வேறு அபிவிருத்தி நிலைகளில் இருக்கிறது என்பதுடன் இ.நெறி ப4 பதிப்பிற்கு மாற்றாகவும், தொடர்ச்சியான இணைய விரிவாக்கத்திற்கும் இது மட்டுமே ஒரே மூல ஆதாரமாக இருக்கிறது.  
இ.நெறி ப4 முகவரிகள் பொதுவாக புள்ளி-தசம குறியீட்டில் (புள்ளிகளால் பிரிக்கப்பட்ட, 0-த்தில் இருந்த 255 வரையிலான நான்கு எண்கள், எடுத்துக்காட்டாக, 208.77.188.166) குறிக்கப்படும். ஒவ்வொரு பாகமும் முகவரியின் 8 பிட்களைக் குறிப்பிட்டு காட்டும். ஆகவே இது ஓர் *ஆக்டட்* (octet) என்று அழைக்கப்படுகிறது. வெகுசில இடங்களில் தொழில்நுட்பரீதியாக, இ.நெறி ப4 முகவரிகள் ஹெக்சாடெசிமலிலும், ஆக்டலிலும் அல்லது பைனரி குறியீடுகளாகவும் குறிப்பிட்டு காட்டப்படும்.
# இணைய நெறிமுறை முகவரி

## இணைய நெறிமுறைப் பதிப்புகள்

### இணைய நெறிமுறைப் பதிப்பு 4 முகவரிகள்

#### இ.நெறி ப4 சப்நெட்டிங்

இணைய நெறிமுறை அபிவிருத்தி அடைந்து வந்த ஆரம்ப காலகட்டத்தில்,  
கிளாஸ் வகையிலான வலையமைப்பு வடிவமானது, பெருமளவிற்கு தனிமுறை வலையமைப்புகளை அமைக்க உதவியது. ஓர் இ.நெறி முகவரியின் முதல் முக்கிய ஆக்டெட்களில் முதல் மூன்று பிட்கள் முகவரியின் *கிளாஸை* வரையறை செய்தன. சர்வதேச ஒரேதர (Universal unicast) முகவரி பயன்பாட்டிற்காக மூன்று கிளாஸ்கள் (*ஏ*, *பி* மற்றும் *சி*) வரையறுக்கப்பட்டன. பெறப்பட்ட கிளாஸிற்கு ஏற்ப, மொத்த முகவரியின் ஆக்டெட் எல்லைக்குள் வலையமைப்பின் அடையாளம் அமைக்கப்பட்டது. ஒவ்வொரு கிளாஸூம் வலையமைப்பு அடையாளம்காட்டியில் வெற்றிகரமாக கூடுதல் ஆக்டெட்களைப் பயன்படுத்தியது. இதனால் உயர்நிலை கிளாஸ்களில் (*பி* மற்றும் *சி*) புரவன்களின் எண்ணிக்கையைக் குறைப்பதற்கான சாத்தியக்கூறு ஏற்பட்டது.  
பின்வரும் அட்டவணை இப்போதிருக்கும் இந்த முழுமையான சிஸ்டத்தைப் பற்றிய ஒரு பார்வையை அளிக்கும்.  
**வரலாற்றுரீதியான கிளாஸ்வகையிலான வலையமைப்பு கட்டமைப்பு**  
| வகுப்பு | பைனரியில் இருக்கும் முதல் ஆக்டெட் | முதல் ஆக்டெட்டின் வரிசை | வலையமைப்பு அடையாளம் | புரவன் அடையாளம் | வலையமைப்புகளின் எண்ணிக்கை | முகவரிகளின் எண்ணிக்கை |
| --- | --- | --- | --- | --- | --- | --- |
'சப்நெட்வொர்க்' மற்றும் 'கிளாஸ் வகையிலான வலையமைப்பு' என்ற கட்டுரைகள் இந்த வடிவத்தின் விபரங்களை விளக்கமாக விவரிக்கும்.  
கிளாஸ் வகையிலான வலையமைப்பு வடிவம் வெற்றிகரமான அபிவிருத்தி நிலையில் இருந்தாலும் கூட, இணையத்தின் விரைவான வளர்ச்சிக்கு இணையாக அது போதுமானதாக இல்லை. மேலும் இ.நெறி முகவரி தொகுப்புகளை ஒதுக்குவதற்காகவும், இ.நெறி ப4 முகவரிகள் பயன்படுத்தி ரௌட்டிங் நெறிமுறை பேக்கெட்களுக்கான புதிய விதிமுறைகளுக்காகவும் Classless Inter-Domain Routing (CIDR) உருவாக்கப்பட்ட போது இது கைவிடப்பட்டது. முன்சேர்க்கைகளின் நீள அளவில் கட்டுப்பாடுகள் எதுவும் இல்லாமல், ஒதுக்கீட்டை அனுமதிப்பதற்காகவும், ரௌட்டிங் செய்வதற்காகவும் CIDR ஆனது variable-length subnet masking அடிப்படையில் அமைக்கப்பட்டது.  
இன்று, கிளாஸ்வகையிலான வலையமைப்பு திட்டங்களின் எச்சசொச்சங்கள் குறைந்தளவு வசதிகளுடன் மட்டும் தான் செயல்பாட்டில் இருக்கின்றன. அதாவது இது சில மென்பொருள் மற்றும் வன்பொருள் வலையமைப்பு பாகங்களில் முன்னிருப்பு உள்ளமைவு அளபுருவாக (default configuration parameter) மட்டுமே இருக்கின்றன.
# இணைய நெறிமுறை முகவரி

## இணைய நெறிமுறைப் பதிப்புகள்

### இணைய நெறிமுறைப் பதிப்பு 4 முகவரிகள்

#### இ.நெறி ப4 தனிமுறை முகவரிகள்

ஆரம்பகால வலையமைப்பு வடிவமானது, அதாவது அனைத்து இணைய புரவன்களோடும் உலகளாவிய அளவில் ஒருமுனையில் இருந்து மறுமுனைக்கு இணைப்பு கொடுப்பது குறித்து ஆராயப்பட்ட போது, ஒரு குறிப்பிட்ட கணினி அல்லது சாதனத்திற்கு பிரத்யேக முகவரிகள் அளிப்பது குறித்து விவாதிக்கப்பட்டது. ஆனால், தனிமுறை வலையமைப்புகள் வளர்ச்சி அடைந்த போதும், பொதுவான முகவரிகளின் எண்ணிக்கைக் குறைந்த போதும் (ஏனென்றால் இ.நெறி ப4 முகவரி தீர்ந்துகொண்டிருந்தது) இவ்வாறு செய்வது எல்லா காலத்திற்கும் சாத்தியப்படாது என்று கண்டறியப்பட்டது.  
TCP/IP வழியாக ஒன்றோடொன்று தொடர்பு கொள்ளும் தொழிற்துறை கணினிகள் போன்ற, இணையத்தோடு இணைக்கப்படாத கணினிகளுக்கு உலகளாவிய-பிரத்யேக இ.நெறி முகவரிகள் தேவைப்படுவதில்லை. தனிமுறை வலையமைப்புகளுக்காக இ.நெறி ப4 முகவரிகளின் மூன்று வரிசைகள் RFC 1918 இல் ஒதுக்கீடு செய்யப்பட்டது. இந்த முகவரிகள் இணையத்தில் அனுப்பப்படுவதில்லை. இதனால் இவற்றின் தேவை இ.நெறி முகவரி பதிவகத்தோடு ஒருங்கிணைய வேண்டிய அவசியமில்லாமல் போய்விடுகிறது.  
இன்று, இ.நெறி முகவரிகளின் தேவைப்பாடு அதிகரித்திருக்கும் நிலையில், இதுபோன்ற தனிமுறை வலையமைப்புகளானது வலையமைப்பு முகவரி மாற்றி (network address translation) மூலமாக இணையத்தோடு இணைக்கப்படுகின்றன.  
| தொடக்கம் | முடிவு | முகவரிகளின் எண்ணிக்கை |
| --- | --- | --- |  
எந்த பயனரும் ஒதுக்கப்பட்ட எந்த தொகுப்பையும் பயன்படுத்தலாம். அடிப்படையில், ஒரு வலையமைப்பு நிர்வாகி ஒரு தொகுப்பைத் துணை-பிணையத்தில் பிரித்தளிப்பார்; எடுத்துக்காட்டாக, வீட்டு பயன்பாட்டு ரௌட்டர்கள் பல தானாகவே 192.168.0.0 - 192.168.0.255 (192.168.0.0/24) என்ற ஒரு முன்னிருப்பு முகவரி வரிசையைப் (default address range) பயன்படுத்தும்.
# இணைய நெறிமுறை முகவரி

## இணைய நெறிமுறைப் பதிப்புகள்

### இ.நெறி ப4 முகவரி பற்றாக்குறை

இ.நெறி பதிப்பு 4 முகவரிகளின் எண்ணிக்கை விரைவாக தீர்ந்து வருகிறது. அதாவது உத்தியோகப்பூர்வமாக ஒதுக்ககூடிய முகவரி தொகுப்புகள் தீர்ந்து வருகின்றன.
# இணைய நெறிமுறை முகவரி

## இணைய நெறிமுறைப் பதிப்புகள்

### இ.நெறி பதிப்பு 6 முகவரிகள்

மாற்றும் நுட்பங்கள் இருந்த போதினும் கூட, இ.நெறி ப4 முகவரி இடம் விரைவாக தீர்ந்து வந்ததால், இணையத்தின் முகவரி ஒதுக்கும் திறனை விரிவாக்குவதற்காக புதிய தொழில்நுட்பங்களைக் கண்டறிய வேண்டிய அவசியத்தை இணைய பொறியியல் பணிக்குழுவிற்கு (Internet Engineering Task Force - IETF) ஏற்படுத்தியது. இணைய நெறிமுறையையே மாற்றி அமைப்பது தான் நிரந்தர தீர்வாக இருக்கும் என்று தீர்மானிக்கப்பட்டது. இணைய நெறிமுறைக்கான இந்த புதிய தலைமுறை, இணையத்தில் இ.நெறி ப4-க்கு மாற்றாக கொண்டு வர திட்டமிடப்பட்டது. இதற்கு 1995-ல் *இணைய நெறிமுறை பதிப்பு 6* என்று பெயரிடப்பட்டது..  
பெரும்பாலும், NAT சாதனம் வெளியில் இருக்கும் TCP அல்லது UDP போர்ட் எண்களை உள்ளிருக்கும் தனித்தனியான தனிமுறை முகவரிகளுக்கு மேப்பிங் செய்கிறது. ஒரு தொலைபேசி எண் இடஞ்சார்ந்த விரிவெண்களைக் கொண்டிருப்பது போல, இந்த போர்ட் எண்கள் என்பவை ஓர் இ.நெறி முகவரியின் இடஞ்சார்ந்த விரிவாக்கங்களாகும்.  
சிறிய வீட்டு வலையமைப்புகளில், இந்த NAT செயல்பாடு பொதுவாக ஒரு ரெசிடென்சியல் கேட்வே சாதனத்தில் நடக்கும், பொதுவாக இது "ரௌட்டர்" என்று குறிப்பிடப்படுவதில் நடக்கும். இந்த விஷயத்தில், ரௌட்டரோடு இணைக்கப்பட்டிருக்கும் கணினிகள் 'தனிமுறை' இ.நெறி முகவரிகளைக் கொண்டிருக்கலாம், அந்த ரௌட்டர் இணையத்தோடு தொடர்பு கொள்ள ஒரு 'பொது' முகவரியைக் கொண்டிருக்கலாம். இந்த வகையான ரௌட்டர் பல கணினிகள் ஒரே பொது இ.நெறி முகவரியைப் பகிர்ந்து கொள்ள அனுமதிக்கிறது.
# இணைய நெறிமுறை முகவரி

## கருவிகள்

விண்டோஸ் இயங்குதளத்தில், கட்டளை-தள(command prompt) கருவியைப் பயன்படுத்தி <tt>ipconfig</tt> என்ற கட்டளையின் மூலமாக இ.நெறி முகவரியை வரையறுக்கலாம். யூனிக்ஸில், கட்டளை-தளத்தில் <tt>ifconfig</tt> என்ற கட்டளை இந்த பணியைச் செய்கிறது.  
ஒரு வழங்கன் பெயரைச் சேர்ந்த இ.நெறி முகவரியை, <tt>nslookup, example.net</tt> அல்லது <tt>dig example.net</tt> என்ற கட்டளைகளைப் பயன்படுத்தி வரையறுக்கலாம்.
# இணைய நெறிமுறை முகவரி

## குறிப்புதவிகள்

-
# இணைய நெறிமுறை முகவரி

## பிற வலைத்தளங்கள்

-
- இ.நெறி முகவரி வழங்கலைப் பற்றிய புரிதல்: நீங்கள் ஒருபோதும் தெரிந்துகொள்ள விரும்பாத அனைத்தும்
# இணைய நெறிமுறை முகவரி

## பிற வலைத்தளங்கள்

### ஆர்எப்சிக்கள்

- இ.நெறி ப4 முகவரிகள்: RFC 791, RFC 1519, RFC 1918, RFC 2071, RFC 2072
- இ.நெறி ப6 முகவரிகள்: RFC 4291, RFC 4192
# இணைய நெறிமுறை முகவரி

## Rajava theadiya seethai

கணினி பிணையமாக்கம் தலைப்புகள் பட்டியல்
# எண்ணெண்

0,1,2,3,4,5,6,7 ஆகிய இலக்க குறியீடுகளைப் பயன்படுத்தி அனைத்து இலக்கங்களையும் குறிக்க பயன்படுத்தும் ஒரு முறை **எண்ணெண்** (octet) ஆகும். எட்டு குறியீடுகளை பயன்படுத்துவதால் எண்ணெண் எனப்பட்டது. இந்த குறிப்பு முறை கணினியியல் துறையில் பயன்படுகின்றது.
# எண்ணெண்

## எடுத்துக்காட்டுகள்

தசம எண் -> எண்ணென்
- 8 -> 10
- 9 -> 11
- 20 -> 24
# ஏரம்பு சுப்பையா

**ஏரம்பு சுப்பையா** (சனவரி 13, 1922 - சனவரி 11 1976) இலங்கையின் புகழ்பெற்ற பரத நாட்டியக் கலைஞரும் ஆசிரியரும் ஆவார். கொக்குவில் கலாபவனம் நாட்டியப் பள்ளியின் அதிபர்.
# ஏரம்பு சுப்பையா

## வாழ்க்கைச் சுருக்கம்

ஏரம்பு சுப்பையாவின் தந்தை யாழ்ப்பாணம் இணுவிலைச் சேர்ந்த அண்ணாவியர் கதிர்காமர் ஏரம்பு. இவர் தனது பரம்பரையின் ஆரம்பத்தில் கலையிலிருந்த ஈடுபாடு காரணமாகக் கூத்து வடிவத்தில் காவடி, இசை நாடகம் போன்றவற்றை நடாத்தினார். அத்துடன் ஒப்பந்த அடிப்படையில் இந்தியக் கலைஞர்களை வரவழைத்து இலங்கை முழுவதும் கலை நிகழ்ச்சிகளை நடாத்தினார். ஏரம்பு அவர்கள் தனது மகனான சுப்பையா அவர்களை 1946ல் தமிழகத்திற்கு அனுப்பி பரதநாட்டியத்தை திருச்செந்தூர் மீனாட்சி சுந்தரம்பிள்ளை அவர்களிடமும், கதகளியை நடனக்
கலாநிதி குரு கோபிநாத் அவர்களிடமும் சீரிய முறையில் கற்க வழி சமைத்தார்.
# ஏரம்பு சுப்பையா

## திரைப்படங்களில் நடனம்

இந்தியாவில் திரு. சுப்பையா அவர்கள் ஜெமினியின் சந்திரலேகா, சக்ரதாரி ஆகிய திரைப்படங்களில் நடனமாடும் சந்தர்ப்பத்தைப் பெற்றுக் கொண்டு அவர்களின் நடனக் குழுவினர்களுடன் பல்வேறு இடங்களிலும் நடனமாடி நன்மதிப்புப் பெற்றார். பின்னர் இலங்கை திரும்பி கலைப்பணிகள் செய்வதில் காலடி எடுத்து வைத்தார்.  
அக்காலத்தில் யாழ்ப்பாணத்தில் குடும்பப் பெண்கள் அரங்கில் ஆடக்கூடாது என்ற நிலமை. அதையெல்லாம் உடைத்து அந்த நேரத்தில் யாழ் நகரத்து பெரிய கல்விமான்கள், கலைஞர்களின் புதல்விகளுக்கு நடனக் கலையைக் கற்பித்து மேடையேற்றியதன் காரணமாக ஒரு மறுமலர்ச்சியை ஏற்படுத்தினார்.
# ஏரம்பு சுப்பையா

## நடனப் பள்ளி நிறுவல்

அரசாங்கப் பாடசாலை நடன ஆசிரியராக முதல் நியமனம் பெற்றவரும் சுப்பையா அவர்களே. நெடுந்தீவு மத்திய மகா வித்தியாலயத்தின் தனது ஆசிரியப் பணியைத் தொடங்கிய ஏரம்பு சுப்பையா, பின்னர் மண்டைதீவு மகா வித்தியாலயம், வேலணை மகா வித்தியாலயம், கனகரத்தினம் மத்திய மகா வித்தியாலயம் (ஸ்டான்லி கல்லூரி), ஏழாலை மகா வித்தியாலயம், கொக்குவில் இந்துக் கல்லூரி, இராமநாதன் கல்லூரி ஆகியவற்றில் நடன ஆசிரியராகப் பணியாற்றினார். அத்துடன் தனிப்பட்ட வகுப்புக்களை ஆரம்பத்தில் யாழ்ப்பாணத்தில் திரு. இராசநாயகம் என்பவரால் அமைக்கப்பட்ட நடனப் பாடசாலையில் ஆரம்பித்தார். அந்நிறுவனத்தினூடாக பல மாணவர்களை உருவாக்கினார்.  
திரு. சுப்பையா அவர்கள் 1949ல் கொக்குவிலைச் சேர்ந்த கந்தையா பூரணம் என்பவரை திருமணம் செய்து கொண்டார். அதன் பின்னர் 1956ல் கொக்குவிலில் *கலா பவனம்* என்ற கலைக்கோயிலை உருவாக்கி கலை உலகில் மாபெரும் சாதனையை நிலைநாட்டியதுடன் பலருக்கு அரங்கேற்றமும் செய்து வைத்தார். தனது கலைக்கு வாரிசாக புதல்வி சாந்தினியை தனது குருநாதர் குருகோபிநாத்திடமே கதகளியையும், பரதசூடாமணி அடையாறு லட்சுமணனிடம் பரத நாட்டியத்தையும் பயிற்றுவித்து அரங்கேற்றம் செய்து வைத்தார். அத்துடன் பல நடனப் போட்டிகளிலும் சுதந்திர தின விழாக்கள், விவசாய விழாக்கள் போன்ற விழாக்களிலும் பங்கு பற்றி முதலிடங்களைப் பெற்றதுடன் தங்கப் பதக்கங்களையும் பெற்றுக் கலையுலகில் பெருங்கொடி கட்டிப்பறந்தார்.
# ஏரம்பு சுப்பையா

## விருதுகளும் பட்டங்களும்

1960ல் யாழ் பிரதேச கலாமன்றம் இவருக்கு பொன்னாடை போர்த்தி தங்கப் பதக்கம் அணிவித்து கௌரவித்தது. பின் கலைச்செல்வியினால் நடத்தப்பட்ட கலைவிழாவில் பொன்னாடை போர்த்தப்பட்டு *கலைச்செல்வன்* என்ற பட்டமும் அளித்துக் கௌரவிக்கப்பட்டார். அபிநய அரசகேசரி என்ற பட்டமும் வழங்கப்பட்டது.
# ஏரம்பு சுப்பையா

## மறைவு

கலைத் துறையிலே அரும்பெரும் சாதனைகளை ஆற்றிக் கலையுலகமே பெருமைப்படக் கூடியளவுக்கு வாழ்ந்த இவர் 11.01.1976ல் தனது 54 வது அகவையில் காலமானார். தந்தையால் கொக்குவிலில் ஆரம்பிக்கப்பட்ட கலாபவனத்தைத் தொடர்ந்தும் நடத்தி வருகின்றார் மூத்த பெண் திருமதி சாந்தினி சிவனேசன். இவர் கோப்பாய் ஆசிரிய கலாசாலை பிரதி அதிபர் ஆவார். தேசமான்ய விருது பெற்றவர்.
# தமிழ்ப் பிராமணர்கள்

**தமிழ் பிராமணர்கள்** (*Tamil Brahmins*) எனப்படுவோர் தமிழகத்தில் வாழும், தமிழ் மொழி பேசும் தமிழ் பிராமணர்கள் ஆவர். இவர்கள் ஆந்திரா, கேரளா மற்றும் கருநாடகா போன்ற பிற மாநிலங்களிலும் வசிக்கின்றனர். இவர்களுள் குருக்கள் என்பவர்கள் சைவ சமயத்தையும், ஐயர் என்பவர்கள் ஸ்மார்த்தம் சமயத்தையும், ஐயங்கார் என்பவர்கள் ஸ்ரீவைஷ்ணவம் சமயத்தை பின்பற்றுவர்கள் என மூன்று குழுக்களாக உள்ளனர்.  
இலங்கைத் தமிழ் பிராமணர்கள் தங்கள் சமூகத்திற்குள் ஒரு சிறிய சிறுபான்மையினராக இருந்தாலும், யாழ்ப்பாண இராச்சியம் நிறுவப்பட்டதிலிருந்து, ஆரியச்சக்கரவர்த்தி வம்சத்தைச் சேர்ந்த தமிழ் பிராமணர்களின் குடும்பத்தால், இலங்கைத் தமிழ் சமூகத்தின் ஒருங்கிணைந்த பகுதியாக அவர்கள் இருந்து வருகின்றனர். 18 ஆம் நூற்றாண்டின் இரண்டாம் பாதியில், ஐயர் சாதியைச் சேர்ந்த தமிழ் பிராமணர்கள், இலங்கையில் சமீபத்தில் குடியேறியதன் மூலம் அவர்களின் சமூகம் முக்கியமாக பலப்படுத்தப்பட்டது.
# தமிழ்ப் பிராமணர்கள்

## பிரிவுகள்

தமிழ் பிராமணர்கள் இரண்டு முக்கிய பிரிவுகளாகப் பிரிக்கப்பட்டுள்ளனர்: சுமார்த்தம் மரபைப் பின்பற்றும் ஐயர்கள் மற்றும் ஸ்ரீ வைணவ மரபைப் பின்பற்றும் ஐயங்கார்கள்.
# தமிழ்ப் பிராமணர்கள்

## பிரிவுகள்

### ஐயர்

இவர்கள் ஆதிசங்கரரின் அத்வைதத் தத்துவத்தைப் பின்பற்றுபவர்கள். அவர்கள் முக்கியமாக காவிரி டெல்டா மாவட்டங்களான நாகப்பட்டினம், தஞ்சாவூர், திருவாரூர் மற்றும் திருச்சிராப்பள்ளியில் குவிந்துள்ளனர், அங்கு அவர்கள் மொத்த மக்கள் தொகையில் கிட்டத்தட்ட 10% உள்ளனர். இருப்பினும், மிகப்பெரிய மக்கள் தொகையினர் நாகர்கோயிலில் வசிக்கின்றனர், இது நகரத்தின் மக்கள் தொகையில் 13% வரை உள்ளது. அவர்கள் சென்னை, கோயம்புத்தூர், மதுரை, திருச்சிராப்பள்ளி, தஞ்சாவூர், பாலக்காடு, ஆலப்புழா, கோழிக்கோடு, எர்ணாகுளம், கண்ணூர் மற்றும் திருவனந்தபுரம் ஆகிய இடங்களிலும் குறிப்பிடத்தக்க எண்ணிக்கையில் காணப்படுகிறார்கள்.
# தமிழ்ப் பிராமணர்கள்

## பிரிவுகள்

### ஐயங்கார்

ஐயங்கார்கள் இராமானுஜரின் விசிஷ்டாத்வைதத் தத்துவத்தைப் பின்பற்றுபவர்கள். அவர்கள் இரண்டு பிரிவுகளாகப் பிரிக்கப்பட்டுள்ளனர்: வடகலை (வடக்கு கலை) மற்றும் தென்கலை (தெற்கு கலை), ஒவ்வொன்றும் மத சடங்குகள் மற்றும் மரபுகளில் சிறிய வேறுபாடுகளைக் கொண்டுள்ளன. அவர்கள் ஸ்ரீ வைணவ மரபைப் பின்பற்றுகிறார்கள்.
# தமிழ்ப் பிராமணர்கள்

## ஆதி சைவர்கள்/குருக்கள்

வைணவ மற்றும் சைவ மரபுகளைப் பின்பற்றி கோயில்களில் அர்ச்சகர்களாகப் பணியாற்றி பூஜைகள் செய்யும் பிராமணர்கள், தமிழ்நாடு அரசாங்கத்தால் சமூகத்திற்கு வெளியே '703.ஆதி சைவர்' மற்றும் '754.சைவ சிவாச்சாரியார்' என வகைப்படுத்தப்பட்ட ஒரு தனித்துவமான வகையை வழங்குகிறார்கள், இது '713.பிராமணர்' (பிராமணர்) இலிருந்து வேறுபட்டது. இந்த பூசாரிகள் வைணவ மரபிலும், தமிழ்நாட்டின் பாண்டிய பகுதிகளிலும் "பட்டர்" என்றும், சைவ மரபிலும் வடதமிழ்நாட்டில் அவர்கள் "அய்யன்" அல்லது "குருக்கள்" என்றும் அழைக்கப்படுகிறார்கள். கொங்கு நாட்டில், அவர்கள் ஆதி சைவர்கள் (ஆசிசைவர்கள், ஆதி-சைவர்கள், முதலியன; சமசுகிருத ஆதிசைவ, ஆதிஷைவ) அல்லது சிவாச்சாரியர்கள் என்றும் அழைக்கப்படுகிறார்கள். அவர்கள் ஆகமங்களையும், வேதங்களையும் பின்பற்றுகிறார்கள்.
# மோன்ஸ்டர்ஸ், இன்க்

**மோன்ஸ்டர்ஸ், இன்க்.** (**Monsters, Inc.**) 2001-ஆம் ஆண்டு வெளிவந்த ஆங்கிலத் திரைப்படமாகும். பீட் டாக்டெர் இயக்கத்தில் வெளிவந்த இது ஒரு 'இயக்கமூட்டிய திரைப்படம்' (Animation movie) ஆகும். பல திரைப்பட நடிகர்கள் இத்திரைப்படக் கதாபாத்திரங்களுக்குக் குரல் கொடுத்துள்ளனர் என்பது குறிப்பிடத்தக்கது.
# மோன்ஸ்டர்ஸ், இன்க்

## வகை

இயக்கமூட்டியபடம் / சிறுவர்படம்
# மோன்ஸ்டர்ஸ், இன்க்

## விருதுகள்

இத்திரைப்படம் 2001-ஆம் ஆண்டிற்கான 'சிறந்த இசை' ('Best Music, Original Song') என்ற ஆஸ்கார் விருதினைப் பெற்றது. இது தவிர வேறு 10 விருதுகளையும் பெற்றுள்ளது.
# ஐராவதேசுவரர் கோயில்

**தாராசுரம் ஐராவதேசுவரர் கோயில்** தமிழ்நாட்டில் தஞ்சாவூர் மாவட்டம், கும்பகோணத்திற்கு அருகில் உள்ள தாராசுரம் என்னும் ஊரில் உள்ள ஓர் இந்துக் கோவில் ஆகும். இது ஒரு சிவன் கோயில் ஆகும். இக்கோவில் இரண்டாம் இராசராசனால் பொ.ஊ. 12ஆம் நூற்றாண்டில் கட்டப்பட்டது. இக்கோவில், கங்கைகொண்ட சோழீசுவரர் கோயில், பெருவுடையார் கோயில் ஆகிய மூன்றும் சேர்த்து அழியாத சோழர் பெருங்கோயில்கள் எனப்படுகின்றன.  
தஞ்சாவூர் அரண்மனை தேவதானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# ஐராவதேசுவரர் கோயில்

## உலகப் பாரம்பரிய சின்னம்

1987-ல், பெருவுடையார் கோயில், இயுனெசுகோ அமைப்பால் உலகப்பாரம்பரியச் சின்னமாக அறிவிக்கப்பட்டது.
# ஐராவதேசுவரர் கோயில்

## உலகப் பாரம்பரிய சின்னம்

### கட்டிடக்கலை

ஐராவதேசுவரர் கோயில் திராவிட பாணியில் கட்டப்பட்டுள்ளது. தேர் வடிவிலமைந்த இக்கோயில் கரக்கோயில் என்ற வகையைச் சேர்ந்தது என்பதற்கான சான்றுகள் தமிழ் இலக்கியப் படைப்புகளில் காணப்படுகின்றன. தஞ்சாவூர் பெரிய கோயில் மற்றும் கங்கைகொண்ட சோழீசுவரம் கோயில் இரண்டையும் விடச் சிறியதாக இருப்பினும் இக்கோயில் நுணுக்கமான சிற்ப வேலைப்பாடுகள் மிகுந்ததாய் உள்ளது. கோயிலின் முதன்மை நுழைவாயில் கிழக்குப்புறத்தே அமைந்துள்ளது. கோயில் *விமானம்* 24&nbsp;மீ (80&nbsp;அடி) உயரங்கொண்டது. இம்மண்டபத்தின் தூண்கள் நுட்பமான அழகிய சிற்ப வேலைப்பாடுகளுடன் உள்ளன. தல புராணம் தெரிவிக்கிறது. இக்கோயிலுக்குள் காணப்படும் இந்திரன் அமர்ந்திருக்கும் ஐராவதத்தின் சிலை இக்கூற்றுக்குச் சான்றாக உள்ளது.  
எமதர்மன் சாபம் பெற்றதால் கொண்ட உடல் எரிச்சல் தீர இங்குள்ள குளத்தில் நீராடி விமோசனம் பெற்றதால், அக்குளம் "எமதீர்த்தம்" என அழைக்கப்படுகிற்து.  
இத்திருத்தலம் தொடர்பான மற்றொரு புராணமும் உள்ளது. மரணமற்ற பெருவாழ்வு வாழவும், தேவர்களை வெல்லவும் தாரன் என்ற அசுரன் இத்தலத்து இறைவனை பூசித்து, தவம் இருந்து தான் விரும்பிய அருளைப் பெற்றதால் இத்தலம் உள்ள இடம் தாராசுரம் என்றானது என்றும் கூறுகிறது.
# ஐராவதேசுவரர் கோயில்

## நூல்

இத்திருக்கோயில் குறித்து "தாராசுரம் ஐராவதீசுவரர் திருக்கோயில் (இராசராசேச்சரம்)" என்ற நூலை முனைவர் குடவாயில் பாலசுப்ரமணியன் எழுதியுள்ளார்.
# ஐராவதேசுவரர் கோயில்

## வெளியிணைப்புகள்

- வேங்கடம் முதல் குமரி வரை 3/தாராசுரத்து ஐராவதேசுரர்
- Dharasuram Temple and Architecture - A Documentary (Tamil Heritage Foundation) - காணொளி
- http://www.saravanakumaran.com/2010/05/blog-post_17.html
- http://www.tamiloviam.com/unicode/printpage.asp?fname=06030406&week=jun0304
# மலைநாடு (கர்நாடகம்)

**மலைநாடு** தென்னிந்தியாவின் கர்நாடக மாநிலத்தில் உள்ள ஒரு பகுதி ஆகும். மலைநாடு என்பது மேற்குத் தொடர்ச்சி மலையின் கிழக்கு, மேற்குச் சரிவுகளை உள்ளடக்கிய பகுதியாகும். இதன் கிழக்குப் பகுதியில் தக்காணப் பீடபூமியும் தெற்கில் குடகுப் பகுதியும் மேற்கில் அரபிக் கடலும் எல்லைகளாக உள்ளன.  
மலைநாடு ஷிமோகா, சிக்மகளூர், உத்தர கன்னடா, ஹஸன் மாவட்டங்களின் பகுதிகளை உள்ளடக்கியுள்ளது.
# அரிமா

**அரிமா** என்பது சிங்கம் எனப்பொருள்படும். தமிழ் விக்கிபீடியாவில் அரிமா எனத்தொடங்கும் அல்லது அதனுடன் தொடர்புடைய கட்டுரைகள் கீழ் பட்டியலிடப்பட்டுள்ளன பொருத்தமான சுட்டிடில் சொடுகுவதன் மூலம் கட்டுரைப் பக்கங்களைப் அடையளாம்:  
- சிங்கம்
- அரிமா (பலகை விளையாட்டு)
- அரிமா சங்கம்
# தயிர்

**தயிர்** (*curd*) பாலில் இருந்து பெறப்படும் ஒரு உற்பத்திப்பொருள் ஆகும், பாலில் நுண்ணுயிர்களின் நொதித்தல் செயற்பாடு காரணமாக தயிர் பெறப்படுகின்றது. லாக்டோசு நொதிக்கும் போது லாக்ட்டிக் அமிலம் கிடைக்கிறது, அது பாலின் புரதத்துடன் செயல்புரியும் போது தயிருக்குரிய இழையமைப்பு மற்றும் அதன் சிறப்பியல்பு கொண்ட புளித்த சுவையை அளிக்கின்றது. எருமை, பசு போன்றவற்றின் பாலிலிருந்து தயிர் பெறப்படுகின்றது. இவற்றுக்குப் பதிலீடாக சோயாப் பாலில் இருந்தும் தயிர் தயாரிக்கப்படுகிறது.  
இன்று தயிர் உலகம் முழுவதும் கிடைக்கும் ஒரு பொதுவான உணவாகும். இது ஒரு ஊட்டச் சத்துமிகுந்த மற்றும் தனிப்பட்ட உடல் நலத்தைப் பேணும் நலன்கள் கொண்ட உணவாகவும் காணப்படுகின்றது. புரதங்கள், கால்சியம், ரிபோஃபிளாவின், வைட்டமின்பி 6 மற்றும் வைட்டமின் பி12 போன்ற ஊட்டச்சத்துகள் கொண்டதாகவும் திகழ்கிறது.
# தயிர்

## சொல்லிலக்கணம் மற்றும் எழுத்துக்கோர்வை

இந்த ஆங்கிலச் சொல்லானது துருக்கிய *யோகுர்ட் (yoğurt)* என்ற சொல்லில் இருந்து வந்ததாகும், மேலும், இச்சொல் *யோகுர்மாக் (yoğurmak)* பொருள் 'பிசைவது' மற்றும் *யோகுண் (yoğun)* "அடர்ந்த" அல்லது "தடித்த" (கட்டியான) என்ற பொருள் கொண்ட சொற்களின் சேர்க்கையாகும். ğ என குறியிட்ட அரேபிய எழுத்து வழக்கமாக துர்க்கீய ஒலிபெயர்ப்புகளில் "gh" என மொழிபெயர்கிறது, இது அரேபிய எழுத்தின் மாறிய உருவமாகும், இவ்வாறு 1928 ஆண்டில் இலத்தீன் மொழியின் எழுத்து அறிமுகம் ஆகும் வரை தொடர்ந்தது. பழங்காலத்து துருக்கிய மொழியில் இந்த எழுத்து அடிநாப் பின்னண்ணவினம் குரலாக உரசொலித்தது, ஆனால் இந்த ஓசை நவீன துருக்கிய மொழியில் பின்னுயிர்களுக்கு இடையே மாட்டிக்கொண்டு மாய்ந்து விடுகிறது, இம்முறையில் இவ்வெழுத்தை உச்சரிக்கும் போது. சில கீழத்து கிளை மொழிகள் இந்த மெய்யெழுத்தை இதே நிலைமையில் வைத்திருக்கும், மேலும் பல்கன் வட்டாரத்தைச் சார்ந்த துருக்கியர்கள் இதை கொஞ்சம் அழுத்தி உச்சரிப்பார்கள்.  
பல்கேரிய மொழியில் தயிரை "кисело мляко" (kiselo mlyako) கிசலோ ம்லைகோ என்று அழைப்பர், அதன் பொருள் "புளித்த பால்" (திரிந்த பால்?) ஆகும். செர்பியா மற்றும் மாசிடோனிய மொழியில் இதனை "кисело млеко" கிசெலோ ம்லேகோ (kiselo mleko) என்று அழைப்பர்,
லெபனான்-இல் இதனை 'லபான்' என்பர்  
<span>ஆங்கிலத்தில், இந்தச் சொல்லின் எழுத்துக்கோர்வையில் பல்வேறு வேறுபாடுகள் உள்ளன; ஆஸ்திரேலியா மற்றும் நியூசிலாந்து நாடுகளில் "yoghurt" என்ற எழுத்துக்கோர்வைப் பயனிலுள்ளது. </span><span>ஐக்கிய பேரரசுகளில் "yoghurt" மற்றும் "Yogurt" இரண்டு வகைகளும் தற்போது பயன்படுத்தப்படுகின்றன, பொதுவாக "yoghurt" பயன்படுத்தப்படுகிறது, மேலும் "yoghourt" என்ற பயன்பாடும் அவ்வப்போது காணப்படுகிறது. </span><span>அமெரிக்காவில், "yogurt'" என்ற எழுத்துக்கோர்வை பொதுவாக பயன்பாட்டில் உள்ளது மேலும் "yoghurt" சிறுபான்மையாக பயன்படுத்தப்படுகிறது.</span>  
எந்த எழுத்துக்கோர்வை ஆனாலும், இந்த சொல் பொதுவாக சிறிய *ஒ* கொண்டதாக ஐக்கியப் பேரரசு நாடுகளில் உச்சரிக்கப் படுகிறது, ஒரு நீண்ட *ஓ* வுடன் வடக்கு அமெரிக்கா, ஐயர்லாந்து, ஆஸ்திரேலியா மற்றும் தெற்கு ஆப்ரிகா போன்ற நாடுகளில் உச்சரிக்கப்படுகிறது, மேலும் நீண்ட அல்லது சிறிய *ஒ* நியூசிலாந்தில் பயன்படுத்தப்படுகிறது.
# தயிர்

## ஊட்டச்சத்தும் உடல்நல ஆதாயங்களும்

தயிரானது புரதங்கள், கால்சியம், ரிபோஃபிளாவின், உயிர்ச்சத்து B6 (vitamin) மற்றும் உயிர்ச்சத்து B12 போன்ற ஊட்டச்சத்துகள் நிறைந்தது ஆகும். பாலைவிட அதிகமான ஊட்டச்சத்து ஆதாயங்கள் அதிலிருந்து கிடைக்கும். மிதமான லாக்டோஸ்-சகிப்புத்தன்மை இல்லாத மக்கள் தயிரைப் பாதகமில்லாமல் உட்கொள்ளலாம், ஏனென்றால் பாலின் உட்பொருளான லேக்டோசு என்ற முன்பொருள் பண்பாட்டுவளர்ப்பு காரணமாக லாக்டிக் அமிலமாக மாறிவிடுவதே. லேக்டோசிலுள்ள பிராணவாயு (ஆக்சிஜன்) ஒடுக்கப் பெறுவதால், லாக்டோஸ்-சகிப்புத்தன்மை இல்லாத ஒருவரின் பாலின் உட்பொருளான சர்க்கரையால் ஏற்படும் பாதிப்பு நீங்கி விடுகிறது.  
தயிருக்கு மருத்துவ பயன்பாடுகளும் உண்டு, குறிப்பாக பலவகை இரையக குடலிய நிலைமைகளுக்கு, மற்றும் நோய்க்கிருமி கட்டுப்படுத்தி-சேர்க்கை கொண்ட வயிற்றுப்போக்கினை தடுக்கும் ஆற்றலும் கொண்டதாகும். *எல்.ஆசிடோபிலஸ் (L. acidophilus)* கொண்ட தயிரை உட்கொள்வதன் மூலம் கேண்டிடா ஆல்பிகன்ஸ் (vulvovaginal candidiasis) பூஞ்சன நோயைக் குணப்படுத்தலாம் என்று ஒரு ஆய்வறிக்கைத் தெரிவிக்கிறது, ஆனால் அதற்கான ஆதாரம் உறுதியானதாக இல்லை.  
தயிர் பயன்பாட்டினால் ஈறுகளின் நலன் மேம்படுகிறது, ஏனென்றால் அதில் அடங்கிய லாக்டிக் அமிலங்களின் ப்ரோபையோடிக் எப்பெக்ட் (probiotic effect) காரணமாகும்.  
இன்டர்நேஷனல் ஜெர்னல் ஆஃப் ஒபெசிட்டி (International Journal of Obesity) (11 ஜனவரி 2005) என்ற சஞ்சிகையில் வெளிவந்த ஒரு ஆய்வறிக்கையின் படி, குறைந்த கொழுப்புச்சத்துள்ள தயிர் எடை குறைப்பதற்கு ஏதுவாக இருக்கும் என்று தெரிகிறது. பரிசோதனையில், உடல் பருமனாக இருந்தவர்களில் சிலர் ஒவ்வொரு நாளும் மூன்று வேளை குறைந்த கொழுப்பு சத்து கொண்ட தயிர் உட்கொண்டவர்களின் எடை 22% அளவுக்கு மேலும் குறைந்ததாகவும், ஆனால் உணவு கட்டுப்பாட்டுடன் இருந்த குழுவினர், அவர்கள் கலோரிகளை குறித்தும் மற்றும் கூடுதாலாக கால்சியத்தை தவிர்த்த குழுவினருக்கு எடை குறையாமலும் இருந்ததாக தெரிந்தது. மேலும் அவர்கள் 81% அதிகமாக வயிற்றுப்பகுதி பருமனையும் இழந்தார்கள்.
# கங்கைகொண்ட சோழீசுவரர் கோயில்

**கங்கைகொண்ட சோழீசுவரர் கோயில்** (*Brihadisvara Temple, Gangaikonda Cholapuram*) என்ற சிவன் கோயில், தமிழ்நாட்டின் அரியலூர் மாவட்டத்தில் உள்ளது. இது கங்கை கொண்ட சோழபுரம் என்ற ஊரில் முதலாம் இராசேந்திர சோழனால் கட்டப்பட்டது.
# கங்கைகொண்ட சோழீசுவரர் கோயில்

## கட்டமைப்பு

கங்கைகொண்ட சோழீசுவரர் கோயில் நீளமும் அகலமும் கொண்ட முற்றத்துடன் கூடிய உயர்ந்த மேடைமீது அமைக்கப்பட்டுள்ளது. இக்கோயிலின் நடுக் கருவறையில் முதன்மை இறைவனான பிரகதீசுவரர் (சிவன்) லிங்க வடிவில் உள்ளார். முற்றத்தின் முக்கியப்பகுதி கிழக்கு மேற்காக by அளவு கொண்டுள்ளது. லிங்கத்தின் உயரம் ; அடிப்பகுதியின் சுற்றளவு . அளவுள்ள கருவறைக்கு முன் அர்த்தமண்டபமும் தூண்களமைந்த முன்மண்டபமும் உள்ளன. கருவறையின் முன் இருபுறமும் உயரமுள்ள துவாரபாலகர் சிலைகள் காணப்படுகின்றன. கருவறையின் மீதுள்ள விமானத்தின் உயரம் ; இவ்விமானம் தஞ்சாவூர் பெருவுடையார் கோவில் விமானத்தைவிட உயரம் குறைவானது. பெருவுடையார் கோயில் விமானத்தின் அடுக்குகள் நேரானவையாகும், இக்கோயில் விமான அடுக்குகள் வளைவாகவும் உள்ளன.  
கருவறைக்குள் சூரிய ஒளியை எதிரொளிக்கும் வகையில் கருவறையை நோக்கியவாறு நந்தி அமைக்கப்பட்டுள்ளது.
# கங்கைகொண்ட சோழீசுவரர் கோயில்

## கட்டமைப்பு

### சிற்பங்கள்

முதன்மைக் கருவறைச் சுவற்றின் வெளிப்புற மாடங்களில் அர்த்தநாரீசுவரர், நடராசர் போன்ற சிவனின் திருவுருவங்கள், மேலும் பிரம்மன், துர்க்கை, திருமால், சரசுவதி என ஐம்பதுக்கும் மேற்பட்ட சிற்பங்கள் உள்ளன. அவற்றில் ஒன்று சிவன் ஒரு அடியாருக்கு மாலை சூட்டுவதுபோல் செதுக்கப்பட்டுள்ளது. சிலர் அந்த அடியார் 63 நாயன்மார்களில் ஒருவரான சண்டீச்வரர் என்றும், வேறுசிலர் அவ்வுருவம் கோயிலைக் கட்டிய முதலாம் இராசேந்திரன் என்றும் கருதுகின்றனர். இக்கோயிலில் சோழர் கலைக்குச் சான்றாக விளங்கும் பதினொன்றாம் நூற்றாண்டு காலத்திய வெண்கலச் சிலைகள் காணப்படுகின்றன. அவற்றுள் குறிப்பிடத்தக்கது சுப்பிரமணியர் திருவுருவ வெண்கலச் சிலையாகும். ஒன்பது கோள்களைக் குறிக்கும் ஒற்றைக் கல்லாலான நவக்கிரகம் இக்கோயிலில் அமைந்துள்ளது.  
கல்வெட்டுகளிலிருந்தும் 1980களின் அகழ்வாய்வுகளின்படியும் கோட்டைச் சுவர்கள், அரண்மனைகள், நடுவிலமைந்த கோயில் என கங்கைகொண்ட சோழபுரம் நன்கு திட்டமிட்டு அமைக்கப்பட்ட நகரமாக இருந்தது தெரியவருகிறது. தஞ்சை பெருவுடையார் கோயிலுக்குரிய நன்கொடைகளையெல்லாம் இராசேந்திரன் இக்கோயிலுக்குத் திருப்பிவிட்டானென்றும், பெருவுடையார் கோயிலைக் கட்டிய கட்டிடக் கலைஞர்களையும் சிற்பிகளையும் தஞ்சாவூரிலிருந்து இங்கு வரவழைத்து இக்கோயிலைக் கட்டச் செய்தான் என்றும் கருதப்படுகிறது.  
முதலாம் இராசேந்திர சோழனுக்குப் பின் வந்த பெரும்பாலான சோழ அரசர்கள் கங்கைகொண்ட சோழபுரத்தில் முடிசூட்டிக் கொண்டனர். இவ்வரசனுக்கு அடுத்து ஆட்சிக்குவந்த முதலாம் குலோத்துங்க சோழன் இந்நகரைச் சுற்றி கோட்டைச் சுவர்கள் கட்டினான். 13-ஆம் நூற்றாண்டின் பிற்பகுதியில் தங்களது முந்தைய தோல்விகளுக்குப் பழிவாங்கும் நோக்கில் பாண்டியர்கள் சோழர்களை முறியடித்து இந்நகரை அழித்தனர். கோவிலையும் அதைச் சுற்றியுள்ள பகுதிகளையும் தவிர, இந்நகரின் அரண்மனைகள் உள்ளிட்ட பிறயாவும் அழிக்கப்பட்டன.